b'\n_START_ARTICLE_\nFallout 2\n_START_SECTION_\nKarakteristike likova\n_START_PARAGRAPH_\nFallout 2 koristi isti sustav za kreaciju likova kao i Fallout pod imenom SPECIAL. SPECIAL je akronim i inicijali od Strength (snaga), Perception (opa\xc5\xbeanje), Endurance (izdr\xc5\xbeljivost), Charisma (karizma), Intelligence (inteligencija), Agility (pokretljivost), Luck (sre\xc4\x87a). To je sedam bitnih karakteristika za likove u igri. Oni se koriste za odre\xc4\x91ivanje vje\xc5\xa1tina i perkova za likove.\n_START_SECTION_\nTraits & Perks\n_START_PARAGRAPH_\nKod kreacije likova, igra\xc4\x8d mo\xc5\xbee odabrati dva traitsa (li\xc4\x8dnosti). Mnogi traitovi imaju duboke u\xc4\x8dinke na igru. Traitovi (li\xc4\x8dnosti) obi\xc4\x8dno imaju jedan koristan i jedan negativan efekt u igri. Jednom kada ih izaberete vi\xc5\xa1e ih ne mo\xc5\xbeete promijeniti, osim sa "Mutate" perkom koji dozvoljava jednu promjenu. Perks (beneficije) su specijalni elementi sustava dizanja nivoa (level up) lika. Svaka tri razine (levela) ili svaka \xc4\x8detiri ako je izabran Skilled Trait , igra\xc4\x8d mo\xc5\xbee slobodno izabrati perk po svom izboru. Perkovi dozvoljavaju specijalne efekte koji nisu dostupni kod normalnog dizanja nivoa (level up), kao npr. lik mo\xc5\xbee dobiti vi\xc5\xa1e action bodova po krugu. Za razliku od traitova ve\xc4\x87ina perkova su potpuno korisni i nemaju negativnih strana.\n_START_SECTION_\nRadnja igre\n_START_PARAGRAPH_\nNa kraju originalnog Fallouta glavni lik Vault Dweller biva izba\xc4\x8den od strane nadglednika skloni\xc5\xa1ta (Vault 13), razlog je prevelika izlo\xc5\xbeenost vanjskom svijetu za koji jo\xc5\xa1 nisu spremni ostali \xc4\x8dlanovi skloni\xc5\xa1ta. Kako mu nije bilo mogu\xc4\x87e vratiti se, Vault Dweller sa nekolicinom ljudi putuje na sjever. Gdje osnivaju selo pod imenom Arroyo u dana\xc5\xa1njem Oregonu. Nekoliko desetlje\xc4\x87a poslije originalnog Fallouta Vault Dweller umire._NEWLINE_U doba protjere Vault Dwellera iz Vaulta 13, dolazi do uzleta nove "vlasti" pod imenom New California Republic (\xc4\x8desto znana pod kraticom NCR). NCR polako po\xc4\x8dinje ujedinjavati ju\xc5\xbena naselja i polagano se po\xc4\x8dinje \xc5\xa1iriti na sjever. U sli\xc4\x8dno vrijeme dolazi do uzleta jo\xc5\xa1 jedne organizacije pod imenom Enclave, koja po\xc4\x8dinje biti poznata po svojoj prili\xc4\x8dno sofisticiranoj tehnologiji koja \xc4\x8dak iznena\xc4\x91uje i Brotherhood of Steel. Uz uzlete tih dviju organizacija dolazi i droga pod imenom Jet, koja postaje rak rana za mnoge gradove i sela u kojima ovisnost dose\xc5\xbee skoro 100% populacije, \xc4\x8dime postaju u potpunosti podlo\xc5\xbeni gradu New Renou za nove po\xc5\xa1iljke Jeta.\n_START_SECTION_\nPri\xc4\x8da\n_START_PARAGRAPH_\nTijekom 2241. godine, Arroyo zahva\xc4\x87a najgora su\xc5\xa1a u dosada\xc5\xa1njoj povijesti sela. Starje\xc5\xa1ine sela odlu\xc4\x8duju razgovarati sa izravnim potomkom legendarnog Vault Dwellera, \xc4\x8desto zvanog Chosen One, mole ga da poku\xc5\xa1a prona\xc4\x87i Garden of Eden Creation Kit (GECK) u Vaultu 13. GECK je naprava koja mo\xc5\xbee stvoriti uvjete pogodne za \xc5\xbeivot u post-apokalipti\xc4\x8dnom svijetu._NEWLINE_Na po\xc4\x8detku zadatka (questa) dobijete odijelo od Vault Dwellera, Pip-Boy 2000, Vault 13 bo\xc4\x8dicu za vodu i ne\xc5\xa1to novca._NEWLINE_Na posljetku Chosen One pronalazi Vault 13. Nakon \xc4\x8dega se Chosen One vra\xc4\x87a u Arroyo da bi saznao da je selo okupirano od strane organizacije Enclave. Chosen One je prisiljen aktivirati stari tanker i njegov autopilot kako bi do\xc5\xa1ao do sjedi\xc5\xa1ta Enclave koja se nalazi na naftnoj bu\xc5\xa1otini._NEWLINE_Na kraju saznaje da su \xc4\x8dlanovi Vaulta 13 tako\xc4\x91er uhva\xc4\x87eni i da nad njima Enclave vr\xc5\xa1i eksperimente sa FEV (Forced Evolutionary Virus). Vault 13 je bio zatvoren 200 godina kao dio eksperimenta, \xc5\xa1to ih je \xc4\x8dinilo idealnim pokusnim kuni\xc4\x87ima. Encale je modificirao FEV u bolest koja se \xc5\xa1iri zrakom, napravljen je tako da napada sva \xc5\xbeiva stvorenja sa mutiranom DNK. Nakon \xc4\x8dega bi Enclave (koji je bio za\xc5\xa1ti\xc4\x87en od radijacije) zavladao i postavio svoju vlastitu vlast. Na kraju igra\xc4\x8d osloba\xc4\x91a svoje selo i biv\xc5\xa1e stanovnike Vaulta 13 koji na kraju uz pomo\xc4\x87 GECK-a stvaraju novu zajednicu.'